paragraph_text: Također, zbor često izvodi i snima nosače zvuka djela mo. Igreca (Pjesme štovanja i hvale, Kyrie, Glasi veseli) za što je primio i nagradu Porin 2010. godine te nominaciju za Porina 2016. godine. Ukupno je izdano deset nosača zvuka: W. A. Mozart: Requiem, Božić u varaždinskoj katedrali, Velika nam djela učini Gospodin, A. Igrec: Kyrie, A. Igrec: Psalmi, A. Igrec: Pjesme štovanja i hvale, J. S. Bach: Muka po Ivanu, 20 godina: Glazbeni ulomci iz velikih djela baroka i klasike, A. Igrec: Glasi veseli, F. Mendelssohn: Ilija.